Hans Pauli Olsen

Hans Pauli Olsen (født 24. august 1957 i Tórshavn) er en færøsk billedhugger, som bor i København. 
Han er søn af skibstømrer Esmar Olsen og hustru Ebba f. Joensen. 1985 blev han gift med billedkunstneren Hjørdis Haack. Han er medlem af Akademiets Kunstnersamfund (Bil­ledhuggersektionen), Grønningen, Føroysk Myndlistafolk og Billedkunstnernes Forbund.

Hans Pauli Olsen fik sin kunstneriske uddannelse på Glyptoteket hos maleren R Askou Jensen 1976-78 og på Det Kongelige Danske Kunstakademi hos professorerne Willy Ørskov og Bjørn Nørgaard 1979-87.

Han er mere en skulptør  end en billedhugger. Han hugger ikke sine skulpturer ud af materialer som marmor eller granit, men modellerer dem op mest i ler og for­mer dem som en sum af mange mindre former, indtil formerne danner det billede, han søger. Hans Pauli Olsen benytter ofte klassiske materialer som granit, gips, bronze og har som billedhugger udviklet en speciel figurativ og surreelatisk udtryksform, ved at benytte sig af spejlinger, illusioner og skygger. Han lægger ofte flere betydningslag ind i sine værker og knytter effekter og virkemidler som optiske bedrag i form af skygger og spejlbilleder, eller sætter tyngdekraften ud af kraft og lade figuren stå på hovedet eller ligge vandret på gulvet.  Hans Pauli Olsen har udført en lang række skulpturer i det offentlige rum, både på Færøerne og i Danmark. Han har også udført en række portrætbuster, bl.a. af kongefamilien og af nogle fremtrædende, færøske billedkunstnere.

Monumentale udsmykningsopgaver på Færøerne og i Danmark 

 1986 Omaná og undir vatninum, bronze, udenfor Færøernes Kunstmuseum, Tórshavn, Færøerne
 1987 Skuggin, bronze, Færøernes Kunstmuseum, Tórshavn, Færøerne
 1989 Figurer, Polyesterarmeret glasfiber, Færøernes Handelsskole, Kambsdalur, Færøerne
 1989 Tradarmadurin, bronze og sten, Tórshavn, Færøerne
 1995 Nólsoyarpáll, skulptur, bronze, Tórshavn, Færøerne
 1996 Øjet, bronze, skulptur, Ådalsparken, Kokkedal
 1997 Rasmus Fontainen, Vandkunst, Skallerup Klit Feriecenter 
 1998 Ringriderstatuen, bronze/granit, Sønderborg
 1998 Hjørdis og skyggen, bronze og granit. Ingeniørernes hus, København
 1998 Havfruen, bronze og granit. Munke Mose ved bredden til Odense Å.
 2000 Millennium, bronze på granit. Fisketorvet, Slagelse
 2004 Fría, fríða, skulptur, bronze og granit, Tórshavn, Færøerne
 2004 Grindedrab, skulptur, jern, står udenfor Norðurlandahúsið, Tórshavn, Færøerne
 2004 Kvinden på broen, skulptur, bronze, Ro´s Torv, Roskilde
 2004 Millenium, skulptur, bronze og granit. Slagelse, 2004
 2005 Idræt, bronze og granit, Tórshavn, Færøerne
 2006 Sigmundur Brestisson – Hin seinasta ferðin, bronze og granit, Sandvík, Suðuroy, Færøerne
 2006 Sigmundur Brestisson, bronze og granit, Vesturkirkjan, Tórshavn, Færøerne
 2006 Svimjigentan (Svømmepigen), bronze og granit, ved Svømmehallen (svimjihøllin), Tórshavn, Færøerne
 2007 Kirken, bronze og granit, Holstebro
 2007 Stella Argus, Kvívík, Færøerne
 2008 Tróndur í Gøtu, bronze og granit, Norðragøta, Færøerne
 2008 Fípan Fagra, bronze og granit, Klaksvík, Færøerne 
 2014 Kópakonan (Sælkvinden), Mikladalur, Færøerne
 2014 Skulpturgruppen Værftsarbejderne foran Værftsmuseet i  Helsingør.

Udstillinger (udvalg)  
 2003 Färöische kunst, Rauchstrasse, Berlin, Tyskland
 2003 Færøsk kunst, Den frie udstillingsbygning, København
 2004 Grønningen, Charlottenborg, København 
 2005 Forårsudstillingen, Færøernes Kunstmuseum
 2006 Kastrupgårdsamlingen, Tre Brødre
 2016 Hans Pauli Olsen: Portrætbuster,  Det Nationalhistoriske Museum på Frederiksborg Slot

Billeder

Eksterne henvisninger og kilder 

 Hans Pauli Olsens hjemmeside
 www.kunsten.nu
 Mikladalur’s Kópakonan on the Faroe Islands
 www.pictasite.com 

Billedhuggere fra Færøerne
Personer fra Thorshavn
Modtagere af Ole Haslunds Kunstnerfonds legat
Personer i Kraks Blå Bog